Μοσχάρι λεμονάτο με μπρόκολο
Ένα υπέροχα «μελωμένο» μοσχαράκι λεμονάτο, με μπρόκολο, γευστικό και υγιεινό, ιδανικό για το οικογενειακό τραπέζι.
800 γρ. μοσχάρι, κατά προτίμηση από ελιά, κομμένο σε κύβους περίπου 3 εκ., 1 μεγάλο μπρόκολο ή 2 μικρότερα (περίπου 1.200 γρ.), χωρισμένα σε μικρά μπουκετάκια, 1 μέτριο κρεμμύδι, σε ψιλά καρέ, 1 σκελίδα σκόρδου, καθαρισμένη, ψιλοκομμένη, 1/2 κουτ. γλυκού μαραθόσπορος, καλά κοπανισμένος (είναι ο αποξηραμένος σπόρος του μάραθου και τον βρίσκουμε σε όλα τα μπαχαράδικα) , η φλούδα από 1 μικρό, ακέρωτο πορτοκάλι, 1 κουτ. σούπας σουμάκ * , 1 κουτ. σούπας μουστάρδα πικάντικη, 1 γεμάτο κουτ. γλυκού ρίγανη ξερή, τριμμένη, 100 ml ελαιόλαδο, αλάτι, φρεσκοτριμμένο πιπέρι
Για το μοσχάρι λεμονάτο με μπρόκολο ξεκινάμε και σε μια φαρδιά κατσαρόλα ζεσταίνουμε το μισό λάδι σε δυνατή φωτιά και σοτάρουμε το κρέας  για 2 - 3 λεπτά από κάθε πλευρά, μέχρι να ροδίσει.Προσθέτουμε  τα κρεμμύδια, το σκόρδο, αλατοπιπερώνουμε και συνεχίζουμε το  σοτάρισμα για άλλα 2 - 3 λεπτά,  ανακατεύοντας με ξύλινη κουτάλα, μέχρι να μαλακώσουν ελαφρώς.Ρίχνουμε το μαραθόσπορο, τη φλούδα πορτοκαλιού και  νερό τόσο ώστε να τα καλύπτει.Όταν αρχίσουν τα υγρά να κοχλάζουν, χαμηλώνουμε τη φωτιά  σε μέτρια προς χαμηλή (στο 3 - 4 αν η κουζίνα έχει κλίμακα μέχρι  το 9), σκεπάζουμε και σιγομαγειρεύουμε για περίπου 50 λεπτά  ή μέχρι να μαλακώσει το κρέας.Ρίχνουμε το μπρόκολο και το σουμάκ, ανακατεύουμε απαλά και συνεχίζουμε το μαγείρεμα για άλλα 10 λεπτά ή μέχρι να μαλακώσει και το μπρόκολο.Σε ένα μπολάκι ανακατεύουμε  το υπόλοιπο λάδι με το χυμό λεμονιού, τη μουστάρδα, τη ρίγανη,  αλατοπίπερο και προσθέτουμε  το μείγμα στην κατσαρόλα.Ανακατεύουμε απαλά και αποσύρουμε.Πετάμε τη φλούδα πορτοκαλιού και σερβίρουμε.Συνοδεύουμε με ένα αφράτο πιλάφι.
Λεμόνι,Μοσχάρι,Μπρόκολο